CELEX: 22012D0219
Language: bg
Date: 2012-12-07 00:00:00
Title: Решение на Съвместния комитет на ЕИП № 219/2012 от 7 декември 2012 година за изменение на приложение II (Технически наредби, стандарти, изпитвания и сертифициране) и приложение IV (Енергетика) към Споразумението за ЕИП

21.3.2013   
            
            
               BG
            
            
               Официален вестник на Европейския съюз
            
            
               L 81/20
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 219/2012
   от 7 декември 2012 година
   за изменение на приложение II (Технически наредби, стандарти, изпитвания и сертифициране) и приложение IV (Енергетика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Делегиран регламент (ЕС) № 626/2011 на Комисията от 4 май 2011 г. за прилагане на Директива 2010/30/ЕС на Европейския парламент и на Съвета по отношение на енергийното етикетиране на климатизатори (1) следва да бъде включен в Споразумението за ЕИП.
            
         
               (2)
            
            
               Делегиран регламент (ЕС) № 626/2011 отменя считано от 1 януари 2013 г. Директива 2002/31/ЕО на Комисията (2), която е включена в Споразумението и която следва да бъде заличена от Споразумението считано най-рано от 1 януари 2013 г.
            
         
               (3)
            
            
               Директива 79/531/ЕИО на Съвета (3) и Директива 86/594/ЕИО на Съвета (4), които са включени в Споразумението, са отменени в ЕС и следва да бъдат заличени от Споразумението.
            
         
               (4)
            
            
               Приложения II и IV към Споразумението за ЕИП следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Споразумението се изменя, както следва:
   
               1.
            
            
               В глава IV текстът на точки 2 (Директива 79/531/ЕИО на Съвета) и 3 (Директива 86/594/ЕИО на Съвета) се заличава.
            
         
               2.
            
            
               В глава IV текстът на точка 4з (Директива 2002/31/ЕО на Комисията) се заличава считано най-рано от 1 януари 2013 г.
            
         
               3.
            
            
               В глава IV след точка 4л (Делегиран регламент (ЕС) № 1062/2010 на Комисията) се вмъква следната точка:
               
                           „4м.
                        
                        
                           
                              32011 R 0626: Делегиран регламент (ЕС) № 626/2011 на Комисията от 4 май 2011 г. за прилагане на Директива 2010/30/ЕС на Европейския парламент и на Съвета по отношение на енергийното етикетиране на климатизатори (ОВ L 178, 6.7.2011 г., стр. 1).“
                        
                     
         
               4.
            
            
               В допълнение 1 се заличава текстът на раздел 7 (Директива 2002/31/ЕО на Комисията) и в допълнение 2 се заличава текстът на раздел 7 (Директива 2002/31/ЕО на Комисията) считано най-рано от 1 януари 2013 г.
            
         Член 2
   Приложение IV към Споразумението се изменя, както следва:
   
               1.
            
            
               Текстът на точка 11з (Директива 2002/31/ЕО на Комисията) се заличава считано най-рано от 1 януари 2013 г.
            
         
               2.
            
            
               След точка 11л (Делегиран регламент (ЕС) № 1062/2010 на Комисията) се вмъква следната точка:
               
                           „11м.
                        
                        
                           
                              32011 R 0626: Делегиран регламент (ЕС) № 626/2011 на Комисията от 4 май 2011 г. за прилагане на Директива 2010/30/ЕС на Европейския парламент и на Съвета по отношение на енергийното етикетиране на климатизатори (ОВ L 178, 6.7.2011 г., стр. 1) (5).
                        
                     
         
               3.
            
            
               В допълнение 5 се заличава текстът на раздел 7 (Директива 2002/31/ЕО на Комисията) и в допълнение 6 се заличава текстът на раздел 7 (Директива 2002/31/ЕО на Комисията) считано най-рано от 1 януари 2013 г.
            
         Член 3
   Текстовете на Регламент (ЕС) № 626/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 8 декември 2012 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (6), или на датата, на която влиза в сила Решение на Съвместния комитет № 217/2012 от 7 декември 2012 г. (7), ако тази дата е по-късна.
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 7 декември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 178, 6.7.2011 г., стр. 1.
   
      (2)  ОВ L 86, 3.4.2002 г., стр. 26.
   
      (3)  ОВ L 145, 13.6.1979 г., стр. 7.
   
      (4)  ОВ L 344, 6.12.1986 г., стр. 24.
   
      (5)  Посочен тук единствено с информационна цел: във връзка с прилагането вж. приложение II относно техническите наредби, стандарти, изпитвания и сертифициране.“
   
      (6)  Без отбелязани конституционни изисквания.
   
      (7)  Вж. стр. 17 от настоящия брой на Официален вестник.